**Gülüstan** (*fars.* گلستان‎‎‎) — Sədi Şirazinin 1258-ci ildə yazdığı epik əsəri.

Sədi Şirazi Şərq ədəbiyyatının ən görkəmli nümayəndələri olan Nizami, Füzuli, Firdovsi, Xəyyam və Hafiz kimi əsərləri dünya mədəniyyəti xəzinəsinə daxil olan şairlərdəndir. Qədim mənbələrin dediyinə görə Sədi ölməz iki əsər və çoxlu qəzəllər, qitə və rübailər yazıb yaradıb. O, 1291-ci miladi ilində vəfat edib.

Sədi Şirazinin iki ən məşhur əsəri "Gülüstan" və "Bustan"dır. Hər iki əsər 1654-cü ildə alman dilinə tərcümə edilərək ilk dəfə avropalılara təqdim edilib.

Məzmun
------

Əsərin 2017-ci il azərbaycanca nəşrinin üz qabığı
Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

"Gülüstan" epik formada təqdim edilmiş əhvalatlardan, lətifələrdən, hikmətli sözlərdən, məsləhətlərdən və qısa şeirlərdən ibarətdir. Faydalı nəsihətlər, zərbi-məsəllər, incə duyğularla zəngin olan bu əsərlər Yaxın və Orta Şərq xalqları arasında xüsusi şöhrətə malikdir. «Gülüstan»ın bir çox şeirləri sonralar zərbi-məsəl kimi dillər əzbəri olub. Tarixdə hələ heç bir kitab bu qədər zərbi-məsələ çevrilməmişdir.

Xəbərdarlıq **Xəbərdarlığın sonu.**

Nəşr və tərcümə
---------------

Əsərdəki şeirlər Məmmədağa Sultanov, nəsr isə Rəhim Sultanov və İsmayıl Şəms tərəfindən 1962-ci ildə Azərbaycan dilinə tərcümə edilib və Bakıda nəşr olunub. Müəlliflər əsərin elmi-tənqidi mətni əsasında daha da təkmilləşdirib 1987-ci ildə Bakıda, "Azərnəşr"də yenidən nəşr etdirmişlər.

"Gülüstan" və "Bustan" 2004-cü ildə "Bustan" əsərinin 1964, "Gülüstan" əsərinin 1987 nəşri əsasında təkrar nəşrə hazırlanmış və Bakıda, Öndər nəşriyyatında 400 səhifədə, 25 min tirajla yenidən çap edilmişdir.

"Gülüstan" əsəri 2013-cü ildə İranın paytaxtı Tehranda ərəb qrafikası ilə Azərbaycan dilində təkrar nəşr olunmuşdur. İki min nüsxə ilə çap olunan kitabın 6-cı və 7-ci səhifələrində yerləşdirilmiş cədvəldə latın və ərəb qrafikalı Azərbaycan əlifbalarının hərfləri, söz və söz birləşmələri yerləşdirilmişdir. Bu nəşr 1987-ci il nəşri əsasında hazırlanmışdır.

Əsər 2017-ci ildə Bakı Kitab Klubunda 400 səhifədə çap edilib. Kitaba Şirazinin iki ən məşhur əsəri – "Gülüstan" və "Bustan" əsərləri salınıb.

  

Bəlkədə "Gülüstan" kitabını 7-ci sinif Ədəbiyyat dərsliyində "Nurəddin" adlı hekayədə rastınıza çıxmışdır. Orada Rəhim kişi o kitabı nurəddinin atasına verir. Atasıysa onu oğlunun boynuna asır. Ədəbiyyat dərsliyindəki suallara baxdıqda "Gülüstan kİtabı haqqında ne bilirsiniz" deye bir sual var ve burada cavabı tapa bilersiniz.

İstinadlar
----------

1. 1 2 3  "Gülüstan \* Bustan" ( (az.)). kitabklubu.org. 2017-06-06 tarixində arxivləşdirilib. İstifadə tarixi: 2017-09-03.
2. ↑  Sədi Şirazi, "Gülüstan". Bakı: Azərnəşr, 1987
3. ↑  Sədi Şirazi. Seçilmiş əsərləri Arxivləşdirilib 2022-05-16 at the Wayback Machine; Farscadan tərcümə ed. M.Seyidzadə, M.Soltan, R.Sultanov, İ.Şəms; Ön sözün müəllifi. M.Məhəmmədi.- Bakı: Öndər, 2004.- 400 s. ISBN 9952-416-42-2
4. ↑  *Sabir Şahtaxtı.* "Sədi Şirazinin "Gülüstan" əsəri İranda Azərbaycan dilində nəşr edilmişdir" ( (az.)). azertag.az. 2013-04-03. 2016-11-04 tarixində arxivləşdirilib. İstifadə tarixi: 2017-09-03.

Həmçinin bax
------------

* Bustan

Xarici keçidlər
---------------

* Rəhim Sultanov. Sədi yaradıcılığında "Gülüstan" (red. H.Əlizadə). Bakı: Azərnəşr, 1961.
* Sədi Şirazi. Seçilmiş əsərləri; Farscadan tərcümə ed. M.Seyidzadə, M.Soltan, R.Sultanov, İ.Şəms; Ön sözün müəllifi. M.Məhəmmədi.- Bakı: Öndər, 2004.- 400 s. ISBN 9952-416-42-2
* Sədi Şirazi, Gülüstan – 3-cü nəşr, Farscadan tərcümə edənlər: Məmmədağa Soltan –şerlər, Rəhim Sultanov və İsmayıl Şəms – nəsr, Şərh: Şamil Cəmşid, Rəssam: Mikayıl Abdullayev, 266 səh.
* "Gülüstan \* Bustan" ( (az.)). kitabklubu.org. 2017-06-06 tarixində arxivləşdirilib. İstifadə tarixi: 2017-09-03.
* Savalan Fərəcov, "Məna əhli ancaq "Gülüstan"dan gül dərər", "Mədəniyyət".- 2014.- 26 sentyabr.- S. 15. *arxiv*